पाएं अपने शहर की ताज़ा ख़बरें और फ्री ई-पेपरडाउनलोड करें
जिले के लोग अब रायपुर मेडिकल कॉलेज के डाक्टरों से घर बैठे स्वास्थ्य संबंधी परामर्श ले सकते हैं। जवाहरलाल नेहरू मेडिकल कॉलेज रायपुर के द्वारा वर्चुअल कंसलटेंसी की नि:शुल्क शुरुआत जूम एप के द्वारा की गई है। रायपुर में यह सेवा शुरु हो जाने से जिले के लोग भी घर बैठे ही जूम एप के माध्यम से डॉक्टरो से परामर्श ले सकेंगे।
कोराना संक्रमण के दूसरी लहर को देखते हुए जिले सहित पूरे प्रदेश में लॉकडाउन लगा दिया गया है। जिसके कारण लोग अपने घरों में ही कैद होकर रह गए हैं। लॉकडाउन होने के कारण इन दिनों लोग अस्पताल जाने से भी कतरा रहे हैं। जिला अस्पताल में पहले जहां प्रतिदिन 300 से 400 लोगों की ओपीडी हुआ करती थी। वहीं लॉकडाउन लगने के बाद से इसमें भी कमी आ गई है। इन दिनों महज 100 से 150 लोग ही अपना उपचार करावाने के लिए अस्पताल पंहुच रहे हैं।वर्चुअल कंसलटेंसी के संबंध में कुनकुरी विधायक एवं संसदीस सचिव यूडी मिंज ने बताया कि रायपुर के जवाहरलाल नेहरु मेडिकल कॉलेज रायपुर के द्वारा वर्चुअल कंसलटेंसी की नि:शुल्क शुरूआत जूम एप्प के द्वारा की गई है।
जिसमें प्रतिदिन सुबह साढ़े 10 बजे से लेकर साढ़े 11 बजे जूम एप्प के माध्यम से जवाहरलाल नेहरु मेडिकल कॉलेज रायपुर एवं भीमरॉव अंबेडकर कालेज की मेडिसीन विभाग की एचओड़ी डॉ. देवप्रिया लकड़ा जूम एप्प के माध्यम से लोगों को परामर्श देंगी। वर्चुअल कंसलटेंसी के लिए जूम एप्प से जुड़ने के लिए मिटिंग आईडी और पास कोड़ भी जारी किया गया है। जिले के लोग मिटिंग आईडी 947 1420 8087 एवं पासकोड़ 123456 के माध्यम से जुड़ सकते है। श्री मिंज ने कहा कि रायपुर के द्वारा शुरु किया गया वर्चुअल कंसलटेंसी से निश्चित ही लोगों को इसका लाभ मिल पाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn